মর্মান্তিক! নিয়ন্ত্রণ হারিয়ে ডিভাইডারে ধাক্কা, মৃত ৫

ওয়েব ডেস্ক: উৎসবের আবহে মর্মান্তিক দুর্ঘটনা। গুরুগ্রামের ৯ নং জাতীয় সড়কে ডিভাইডারে ধাক্কা মেরে উল্টে গেল একটি চারচাকা। দুর্ঘটনায় প্রাণ হারিয়েছেন গাড়িতে থাকা ৫ যাত্রী। গুরুতর আহত আরও এক যাত্রী। বর্তমানে হাসপাতালে তাঁর চিকিৎসা চলছে।

শনিবার ভোরের দিকে গুরুগ্রামের ৯ নম্বর জাতীয় সড়কের কাছে এই দুর্ঘটনাটি ঘটেছে। গাড়িটি দিল্লি থেকে গুরুগ্রামের দিকে আসছিল। মাত্রারিক্ত গতিতে থাকা একটি থার গাড়ি আচমকা নিয়ন্ত্রণ হারিয়ে ডিভাইডারে ধাক্কা মেরে উল্টে যায়। প্রবল গতির কারণে গাড়িটি দুমড়ে মুচড়ে যায়। গাড়ির ভিতরে মোট ৬ জন যাত্রী ছিলেন। ঘটনাস্থলেই তাঁদের মধ্যে থাকা ৫ যাত্রীর মৃত্যু হয়। গুরুতর আহত হয় আরও এক যাত্রী।

আরও পড়ুন: পদপিষ্টকাণ্ডে ‘ষড়যন্ত্র’ দেখছেন বিজয়! তদন্তের দাবিতে হাইকোর্টে দল

স্থানীয়দের এই ঘটনা নজরে আসতেই তাঁরা খবর দেন পুলিশে। খবর পেয়ে সঙ্গে সঙ্গে ঘটনাস্থলে পুলিশ পৌঁছে তাঁদের উদ্ধার করে স্থানীয় হাসপাতালে নিয়ে যায়। হাসপাতালে নিয়ে গেলে ৫ জনকে মৃত বলে ঘোষণা করেন চিকিৎসক। দুর্ঘটনায় গুরুতর আহত অপর এক যাত্রী বর্তমানে আশঙ্কাজনক অবস্থায় হাসপাতালে চিকিৎসাধীন।

পুলিশ সূত্রে খবর, মৃত ও এক আহত প্রত্যেকেই নয়ডার আইন কলেজের পড়ুয়া। মৃতদের মধ্যে তিনজন মহিলা যাত্রী ছিলেন। গাড়িটির রেজিস্ট্রেশন নম্বর উত্তরপ্রদেশের তাই গাড়িটির মালিকের সন্ধান চালাচ্ছে পুলিশ। একইসঙ্গে গাড়িতে থাকা যাত্রীরা মদ্যপ অবস্থায় গাড়ি চালাচ্ছিল কিনা সমস্তটাই তদন্ত করে খতিয়ে দেখছে। পুলিশ।

দেখুন অন্য খবর